钦定古今图书集成/明伦汇编/氏族典/第147卷 > 孙复
## 钦定古今图书集成/明伦汇编/氏族典/第147卷 > 孙复

按《宋史孙复传》：“复字明复，晋州平阳人。举进士不第，
退居泰山，学《春秋》，著《尊王发微》十二篇。复年四十不
娶，李迪知其贤，以其弟之子妻之。范仲淹、富弼皆言
复有经术，宜在朝廷。除秘书省校书郎、国子监直讲，
召为迩英阁祗候说书。杨安国言其讲说多异先儒，
罢之。孔直温败，得所遗复诗，坐贬处州监税，徙泗州。”
又知长水县，签书应天府判官事，通判陵州，未行，翰
林学士赵概等言“《复经》为人师，不宜使佐州县。”留为
直讲，稍迁殿中丞，卒。